**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**20 & 21.09.2025**

**Σας ενημερώνουμε ότι το πρόγραμμα στην ΕΡΤ2 συμπληρώνεται ως εξής:**

**ΣΑΒΒΑΤΟ  20/09/2025**

|  |  |
| --- | --- |
| Ντοκιμαντέρ | **WEBTV GR** **ERTflix** |

**07:00**  |   **Εξερευνώντας την Κίνα: Μία γαστρονομική περιπέτεια  (E)**

***(Exploring China: A Culinary Adventure)***

**Σειρά ντοκιμαντέρ,** **παραγωγής Ηνωμένου Βασιλείου 2012**

Οι σεφ **Κεν Χομ** και **Τσινγκ Χε Χουάνγκ,** και οι δύο ειδικοί στο κινέζικο φαγητό, περιγράφουν το ταξίδι τους στην **Κίνα,** καθώς και τις συνταγές και τις προσωπικές ιστορίες που βιώνουν εκεί.

Ο Χομ και η Χουάνγκ ταξιδεύουν στο Πεκίνο και μαθαίνουν για την πάπια Πεκίνου.

Έπειτα κατευθύνονται στον Δρόμο του Μεταξιού, στον νομό Κασγκάρ και την επαρχία Σιτσουάν, προσδίδοντας μια μοναδική οπτική ματιά στο κινέζικο φαγητό.

Ο Κεν και η Τσινγκ αρχίζουν μια γαστρονομική περιπέτεια 5.000 χιλιομέτρων στην Κίνα, όχι μόνο για να αποκαλύψουν το φαγητό της αλλά και τον λαό, την Ιστορία, την κουλτούρα και την ψυχή της.

**Eπεισόδιο 4ο (τελευταίο).** Ο **Κεν Χομ** και η **Τσινγκ-Χε Χουάν** επισκέπτονται την πρωτεύουσα της επαρχίας Γκουαντόν, την Καντόνα, και μαγειρεύουν παραδοσιακά καντονέζικα φαγητά.

Στη συνέχεια, ο Κεν συναντάει την οικογένεια του πατέρα του στην πόλη Καϊπίν και όλοι μαζί μαγειρεύουν για να γιορτάσουν την επιστροφή του. Μαζί με τον ξάδελφό του, φτιάχνει το πιάτο που φέρει την υπογραφή του: «γλυκόξινη χήνα με πικρό πεπόνι με σάλτσα από μαύρα φασόλια».

Η Τσινγκ, από την άλλη, επισκέπτεται την οικογένειά της στην Ταϊβάν. Τους ετοιμάζει ένα γεύμα με αγαπημένα πιάτα της γιαγιάς της που έχει «φύγει» από τη ζωή: «πακετάκια από μπαμπού», «Μεθυσμένες γαρίδες» και «Φρέσκες αχιβάδες με κινεζικό βασιλικό, σάλτσα σόγιας και κρασί από ρύζι».

|  |  |
| --- | --- |
|  | **WEBTV** |

**08:00**  |   **Εκπομπή**

|  |  |
| --- | --- |
| Παιδικά-Νεανικά / Κινούμενα σχέδια | **WEBTV GR** **ERTflix** |

**09:00**  |   **Φορτηγάκια  (E)**

***(Truck Games)***

**Παιδική σειρά κινούμενων σχεδίων,** **παραγωγής Γαλλίας 2018**

Τέσσερα μικρά φορτηγάκια περνούν τις μέρες των διακοπών τους στη Φορτηγούπολη, μαζί με τον Παππού Τεντ, ένα παλιό και δυνατό φορτηγό.

Ο Παππούς Τεντ, με τη βοήθεια των παλιόφιλών του, αλλά και άλλων σπουδαίων Φορτηγών, τα προετοιμάζει ώστε να γίνουν μια μέρα σπουδαία και τα ίδια, δοκιμάζοντας τις ικανότητές τους μέσα από διαφορετικές αποστολές.

Για κάθε αποστολή που ολοκληρώνουν με επιτυχία τα Φορτηγάκια ανταμείβονται με ένα ολόδικό τους τρόπαιο.

**Επεισόδιο 40ό: «Η τοιχογραφία» & Επεισόδιο 41ο: «To φορτηγό-αράχνη» & Επεισόδιο 43ο: «Χάλογουιν» & Επεισόδιο 44ο: «Η βόλτα του τρόμου»**

|  |  |
| --- | --- |
| Παιδικά-Νεανικά / Κινούμενα σχέδια | **WEBTV GR** **ERTflix** |

**09:20**  |   **Μολάνγκ – Δ΄ Κύκλος (Ε)**     
***(Molang)***   
**Παιδική σειρά κινούμενων σχεδίων, παραγωγής Γαλλίας 2020**

Ένα γλυκύτατο, χαρούμενο και ενθουσιώδες κουνελάκι, με το όνομα Μολάνγκ και ένα τρυφερό, διακριτικό και ευγενικό κοτοπουλάκι, με το όνομα Πίου Πίου, μεγαλώνουν μαζί και ζουν περιπέτειες σε έναν παστέλ, ονειρικό κόσμο, όπου η γλυκύτητα ξεχειλίζει.

Ο διάλογος είναι μηδαμινός και η επικοινωνία των χαρακτήρων βασίζεται στη γλώσσα του σώματος και στις εκφράσεις του προσώπου, κάνοντας τη σειρά ιδανική για τα πολύ μικρά παιδιά, αλλά και για παιδιά όλων των ηλικιών που βρίσκονται στο Αυτιστικό Φάσμα, καθώς είναι σχεδιασμένη για να βοηθά στην κατανόηση μη λεκτικών σημάτων και εκφράσεων.

Η σειρά έχει παρουσία σε πάνω από 160 χώρες και έχει διακριθεί για το περιεχόμενο και τον σχεδιασμό της.

**Επεισόδιο 142ο: «Το τέλειο ντουέτο» & Επεισόδιο 143ο: «Το λυκάκι» & Επεισόδιο 144ο: «Οι αγώνες» & Επεισόδιο 1o: «Το πάρτι»**

|  |  |
| --- | --- |
| Παιδικά-Νεανικά / Κινούμενα σχέδια | **WEBTV GR** **ERTflix** |

**09:35**  |   **Ο Λούι ζωγραφίζει – Β΄ Κύκλος  (E)**

***(Louie)***   
**Παιδική σειρά κινούμενων σχεδίων,** **παραγωγής Γαλλίας 2006-2009**

Μόλις έμαθες να κρατάς το μολύβι και θέλεις να μάθεις να ζωγραφίζεις;   
Ο Λούι είναι εδώ για να σε βοηθήσει.   
Μαζί με τη φίλη του, τη Γιόκο την πασχαλίτσα, θα ζωγραφίσεις δεινόσαυρους, αρκούδες, πειρατές, αράχνες και ό,τι άλλο μπορείς να φανταστείς.

**Επεισόδιο 5ο: «…έναν παπαγάλο» & Επεισόδιο 6ο: «…μια καμηλοπάρδαλη» & Επεισόδιο 7ο: «…έναν ιπποπόταμο»**

|  |  |
| --- | --- |
| Παιδικά-Νεανικά / Κινούμενα σχέδια | **WEBTV GR** **ERTflix** |

**10:00**  |   **Αστυνόμος Σαΐνης  (E)**

***(Inspector Gadjet)***

**Παιδική σειρά κινούμενων σχεδίων, παραγωγής Καναδά 2015**

Εμπρός, καλό μου χέρι!

Ο αγαπημένος ήρωας μικρών και μεγάλων που αγαπήθηκε μέσα από τις συχνότητες της δημόσιας τηλεόρασης τη δεκαετία του 80 επιστρέφει με 26 ημίωρα επεισόδια παραγωγής 2015.

Ευγενικός, εφευρετικός και εφοδιασμένος με διάφορα αξεσουάρ για την καταπολέμηση του εγκλήματος, ο Αστυνόμος Σαΐνης κυνηγά τον σατανικό Δόκτορα Κλο.

Παραμένει αφελής και ατζαμής, αλλά όταν κινδυνεύει η αγαπημένη του ανιψιά, Πένι, μεταμορφώνεται σε αδίστακτο τιμωρό των εγκληματικών στοιχείων.

**Eπεισόδιο** **23ο**

|  |  |
| --- | --- |
| Παιδικά-Νεανικά | **WEBTV** **ERTflix** |

**10:30**  |   **Ανακαλύπτοντας τον κόσμο  (E)**

**Παιδική εκπομπή που συνδυάζει τη μάθηση με την ψυχαγωγία, προσφέροντας στους μικρούς θεατές μια μοναδική ευκαιρία να ανακαλύψουν νέες γνώσεις με τρόπο που προάγει τη φαντασία και την περιέργεια.**

Η τηλεοπτική αυτή εκπομπή της **ΕΡΤ** με παρουσιαστές δύο παιδιά, διαφορετικά κάθε φορά, που εξερευνούν τον κόσμο γύρω τους, αποτελεί μια πρωτότυπη και δημιουργική προσέγγιση στην παιδική ψυχαγωγία και εκπαίδευση. Μια μύηση των παιδιών στον κόσμο της επιστήμης και της τεχνολογίας μέσα από διασκεδαστικά και εκπαιδευτικά θέματα, όπως η ενέργεια, η φύση, οι εφευρέσεις κ.ά.

Η εκπομπή διατηρεί τη διαδραστικότητα και τη χαρούμενη ατμόσφαιρα, με ξεναγήσεις, παιχνίδια, πειράματα και συμμετοχή των παιδιών σε όλα τα στάδια της μάθησης, κάνοντας την επιστήμη και την τεχνολογία προσιτές και διασκεδαστικές.

Κάθε επεισόδιο αποτελείται από **δύο μέρη.**

Στο **πρώτο μέρος** τα παιδιά επισκέπτονται συγκεκριμένες τοποθεσίες που σχετίζονται με τη θεματολογία του εκάστοτε επεισοδίου, όπου ο υπεύθυνος του συγκεκριμένου χώρου τα ξεναγεί και απαντάει στις απορίες τους.

Στο **δεύτερο μέρος,** οι νεαροί παρουσιαστές βρίσκονται στο εργαστήριο ενός επιστήμονα και πραγματοποιούν υπό την καθοδήγησή του συναρπαστικά πειράματα, εμβαθύνοντας έτσι με πρακτικό τρόπο στο θέμα του εκάστοτε επεισοδίου.

Η εκπομπή αυτή αποτελεί ένα καινοτόμο εργαλείο, τόσο για την εκπαίδευση όσο και για την ψυχαγωγία, με σκοπό την ανάπτυξη μιας νέας γενιάς παιδιών με περιέργεια και γνώση για τον κόσμο που τα περιβάλλει.

**Στόχοι εκπομπής:**

• Ενίσχυση της περιέργειας και της δημιουργικότητας των παιδιών.

• Προώθηση της γνώσης και της εκπαίδευσης με διασκεδαστικό τρόπο.

• Ανάδειξη της αξίας της συνεργασίας και της επίλυσης προβλημάτων.

• Προσφορά έμπνευσης για νέες δραστηριότητες και ενδιαφέροντα.

**Eπεισόδιο 22ο:** **«Κινητήρας και κίνηση»**

Η **Αλίκη** και η **Ηλιάνα** απολαμβάνουν τη βόλτα με τον πατέρα τους, όταν το αυτοκίνητό τους παθαίνει βλάβη! Έτσι, καταλήγουν σε ένα συνεργείο αυτοκινήτων.

Μέσα από την περιέργειά τους, αλλά και τις γνώσεις του μηχανικού, του **Γιάννη,** η Αλίκη και η Ηλιάνα ανακαλύπτουν τα μυστικά του κινητήρα εσωτερικής καύσης. Τα παιδιά παρατηρούν από κοντά έναν ανοιχτό κινητήρα και μαθαίνουν πώς η καύση μετατρέπει τη χημική ενέργεια σε κίνηση. Ο Γιάννης εξηγεί με απλό τρόπο τη λειτουργία των εμβόλων, των βαλβίδων και άλλων σημαντικών εξαρτημάτων του κινητήρα, ενώ τονίζει τη σημασία της συντήρησης.

Στη συνέχεια, η δράση μεταφέρεται στο εργαστήριο, όπου τα κορίτσια βλέπουν στην πράξη πώς λειτουργούν τα έμβολα και πώς η κινητική ενέργεια κινεί τα μηχανικά μέρη του κινητήρα. Μέσω αυτοσχέδιων γραναζιών και ιμάντων κατανοούν τη μετάδοση της κίνησης από έναν άξονα σε άλλον. Κάθε πείραμα ενισχύει την κατανόηση των βασικών αρχών της Μηχανικής και της φυσικής ενέργειας.

Μέσα από τον πειραματισμό και το δημιουργικό παιχνίδι, τα παιδιά ενθαρρύνονται να εξερευνήσουν τον κόσμο της Μηχανικής και να αναπτύξουν περιβαλλοντική συνείδηση, ενώ παράλληλα ενισχύεται το ενδιαφέρον τους για τις θετικές επιστήμες.

**Παρουσίαση:** Χρήστος Κυριακίδης

**Σκηνοθεσία - σενάριο:** Πάρης Γρηγοράκης

**Μοντάζ:** Νίκος Δαλέζιος  
**Διεύθυνση φωτογραφίας:** Δημήτρης Μαυροφοράκης  
**Ηχοληψία:** Παναγιώτης Κυριακόπουλος  
**Διεύθυνση παραγωγής:** Γιάννης Πρίντεζης  
**Οργάνωση παραγωγής:** Πέτρος Λενούδιας

**Βοηθός παραγωγής:** Στέργιος Παπαευαγγέλου  
**Γραμματεία παραγωγής:** Γρηγόρης Δανιήλ  
**Σχεδιασμός τίτλων:** Νίκος Ζάππας  
**Εκτέλεση παραγωγής:** SEE – Εταιρεία Ελλήνων Σκηνοθετών, για την ΕΡΤ Α.Ε.

**Έτος παραγωγής:** 2025

|  |  |
| --- | --- |
| Ψυχαγωγία / Σειρά | **WEBTV** |

**11:00**  |   **Λωξάντρα - ΕΡΤ Αρχείο  (E)**     
**Κοινωνική σειρά εποχής, που βασίζεται στο ομότιτλο βιβλίο της Μαρίας Ιορδανίδου, παραγωγής 1980**

**……………………………………………………………………………………………………………………………………**

**ΚΥΡΙΑΚΗ  21/09/2025**

|  |  |
| --- | --- |
| Ντοκιμαντέρ / Γαστρονομία | **WEBTV GR** **ERTflix** |

**07:00**  |   **Πρωινό στην εξοχή με τον Τζίμι και τη Σίβι (Ε)**

***(Jimmy and Shivi's Farmhouse Breakfast)***

**Σειρά εκπομπών με θέμα τη γαστρονομία και τη** **ζωή στην ύπαιθρο, παραγωγής Ηνωμένου Βασιλείου 2024**

Ελάτε να συναντήσουμε τον τηλεοπτικό παρουσιαστή και αγρότη **Τζίμι Ντόχερτι** και τη συγγραφέα γαστρονομίας και τηλεοπτική σεφ **Σίβι Ραμουτάρ**στο αγρόκτημα του Τζίμι στο Σάφολκ, για νόστιμο φαγητό, υπέροχα κοκτέιλ, έξυπνες κατασκευές, γνωριμία με τα ζώα και την αγροτική ζωή.

Ο Τζίμι και η Σίβι ετοιμάζουν ένα ή δύο νόστιμα γεύματα στην εξωτερική τους κουζίνα, δοκιμάζουν τις δυνάμεις τους στις χειροτεχνίες και συνομιλούν σε κάθε επεισόδιο με μια διαφορετική διασημότητα, μαθαίνοντας για τον κόσμο της ψυχαγωγίας και του αθλητισμού.

Επίσης, ο Τζίμι προσφέρει μια μοναδική ματιά στα παρασκήνια της ζωής των ζώων στο Πάρκο Άγριας Ζωής του, ενώ η Σίβι εξερευνά την περιοχή συναντώντας σπουδαίους χαρακτήρες με ιστορίες να διηγηθούν και δεξιότητες να μοιραστούν.

**«Κίρι Πρίτσαρντ-ΜακΛίν»**

Καλεσμένη του Τζίμι και της Σίβι είναι η κωμικός και δημιουργός podcast **Κίρι Πρίτσαρντ-ΜακΛίν.**

Η εκπομπή αρχίζει με μια απολαυστική, τροπική γκρανόλα, σερβιρισμένη με κομπόστα από μούρα. Στο Πάρκο Άγριας Ζωής, ο Τζίμι βοηθά με τις εργασίες συντήρησης και μοιράζεται χρήσιμες συμβουλές για τον κήπο.

Στη συνέχεια, μάς δείχνει πώς να φτιάξουμε εύκολα σπιτάκια για τα έντομα στον κήπο μας.

Η Σίβι συναντά την ντόπια επιχειρηματία Κάρλα, η οποία δημιουργεί υπέροχα απολεπιστικά σώματος και σαπούνια με φυσικά συστατικά.

Στη συνέχεια, ο Τζίμι και η Σίβι ετοιμάζουν ένα ασυνήθιστο ποτό για την Κίρι: ένα παγωμένο κοκτέιλ με φράουλα και εστραγκόν.

Ο Τζίμι κλείνει το επεισόδιο μ’ ένα εντυπωσιακό φιλέτο από κουνουπίδι, που είναι ιδανικό για ένα ξεχωριστό δείπνο.

|  |  |
| --- | --- |
| Εκκλησιαστικά / Λειτουργία | **WEBTV** |

**08:00**  |   **Αρχιερατική Θεία Λειτουργία  (Z)**   
**Από τον Καθεδρικό Ιερό Ναό Αγίου Νικολάου Νικαίας**

**……………………………………………………………………………………………………………………………………..**